**ΠΡΟΒΛΗΜΑΤΑ ΜΕ ΑΝΑΛΟΓΙΕΣ**

1.Σ' ένα σχολείο ο λόγος των αγοριών προς τα κορίτσια είναι 7/8. Αν τα αγόρια είναι 56, πόσα είναι τα κορίτσια;

2.Σε μια ντουλάπα υπάρχουν πουκάμισα και παντελόνια. Ο λόγος των παντελονιών προς τα πουκάμισα είναι 2/5. Αν υπάρχουν 12 παντελόνια, να βρείτε πόσα πουκάμισα υπάρχουν στην ντουλάπα.

3.Ο λόγος της ηλικίας του Βάιου προς την ηλικία του πατέρα του είναι 2/7. Αν ο πατέρας του είναι 42 ετών, πόσων ετών είναι ο Βάιος;

4.Ο λόγος του βάρους του Θανάση προς το βάρος του πατέρα του είναι ¼ Αν το βάρος του πατέρα είναι 96 κιλά, τότε ποιο είναι το βάρος του Θανάση;

5. Για να φτιάξουμε ζυμάρι, πρέπει να αναμίξουμε 200 γραμμάρια νερό με 300 γραμμάρια αλεύρι. Πόσα γραμμάρια αλεύρι πρέπει να αναμίξουμε με 750 γραμμάρια νερό για να φτιάξουμε ζυμάρι;

6. Σε μια ανθοδέσμη υπάρχουν κόκκινα και λευκά τριαντάφυλλα. Ο λόγος των λευκών προς τα κόκκινα τριαντάφυλλα είναι 4/3. Αν τα κόκκινα τριαντάφυλλα είναι 9, να βρείτε:

α) Πόσα είναι τα λευκά τριαντάφυλλα,

β) τον λόγο των κόκκινων τριαντάφυλλων προς όλα τα τριαντάφυλλα της ανθοδέσμης..

7. Μια ομάδα μπάσκετ ολοκλήρωσε το πρωτάθλημα με 8 ήττες. Ο λόγος των νικών της ομάδας προς τις ήττες είναι 3/2 .

α) Να βρείτε πόσες νίκες έκανε η ομάδα.

β) Αν για κάθε νίκη η ομάδα κέρδιζε 2 βαθμούς και για κάθε ήττα κέρδιζε 1 βαθμό, να βρείτε πόσους βαθμούς έχει μαζέψει συνολικά.

8. Σ’ ένα ξενοδοχείο υπάρχουν δίκλινα και τρίκλινα δωμάτια. Ο λόγος των δίκλινων προς τα τρίκλινα είναι 3/4. Αν στο ξενοδοχείο υπάρχουν 68 τρίκλινα δωμάτια, τότε να βρείτε:

α) πόσα δίκλινα δωμάτια υπάρχουν,

β) πόσα κρεβάτια υπάρχουν συνολικά στο ξενοδοχείο.